Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szellemi és erkölcsi fejlődésükhöz szükséges védelmet és gondoskodást biztosítsa. Az intézményrendszer — a gyermekek védelméről és a gyámügyi igazgatásról szóló 1997. évi XXXI. törvénynek megfelelő — átalakítására nyitva álló határidőből adódó átmeneti állapot a vizsgálat tapasztalatai alapján visszásságot okoz
Paragraph Index: 275

2. A különleges ellátást igénylő gyermekek ügyében folytatott külön vizsgálat tapasztalatai alapján a beilleszkedési gondokkal küzdő, antiszociális, személyiségzavaros, rendszeresen csavargó gyerekek speciális otthonokban történő ellátása — az intézményrendszer végső kialakítására 2002. évig adott határidő miatt — jelenleg nem megoldott. A szakmai feltételek, valamint a szükséges anyagi források hiánya nem teszi lehetővé a Gyvt.-ben előírt követelmény megvalósítását, a speciális szükségletek kielégítését szolgáló gondoskodást.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes